Carl Niehaus skimp vir nuwe werk in die ANCCarl Niehaus. Foto: Independent Newspapers Carl Niehaus, voormalige woordvoerder van die ANC, skimp vir ŉ nuwe posisie in die hoë range van die ANC, ten spyte van ŉ geskiedenis van beweerde finansiële wanbestuur en slegte skuld. Volgens die Cape Argus het hy vroeër vandag op Talk Radio 702 gesê dat ná drie jaar in die “politieke wildernis”, hy weer gerat is om stelling in die party op te neem na sy bedanking as die ANC se woordvoerder. Hy het gesê hy het sy skuld betaal en vrede met die bedrog-beweringe gemaak. Hy het genoem hy voel ŉ formele posisie in die ANC is in die nabye toekoms in die pyplyn. Hy wou egter nie veel oor dié posisie uitbrei nie en het gesê dit is die party wat homself daaroor moet uitspreek. Die ANC se huidige woordvoerder, Keith Khoza, kon Woensdagmiddag nie kommentaar oor die aangeleentheid lewer nie en het gesê hy moet eers die situasie ondersoek.